Diari Oficial de la Generalitat Valenciana


Sumari del DOGV 8208, del 09-01-2018 (2017/12780)

RESOLUCIÓ de 28 de desembre de 2017, del director general de l'Institut Valencià de la Joventut, per la qual es fa pública la convocatòria de la Campanya Viu Jove, en la modalitat d'Oferta Concertada, per als anys 2018 i 2019.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/12451


Data del document
:   28-12-2017

Organisme emissor
:   Institut Valencià de la Joventut

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 28 de desembre de 2017, del director general de l'Institut Valencià de la Joventut, per la qual es fa pública la convocatòria de la Campanya Viu Jove, en la modalitat d'Oferta Concertada, per als anys 2018 i 2019. [2017/12547]  
L'article 49.1.25 de l'Estatut d'Autonomia de la Comunitat Valenciana atribueix a la Generalitat competència exclusiva en matèria de joventut.  
La Llei 15/2017, de 10 de novembre, de la Generalitat, de polítiques integrals de joventut, té com a finalitat garantir que els i les joves puguen definir i construir el seu projecte vital, individual i col·lectiu, en igualtat d'oportunitats. Igualment, aquesta regulació persegueix garantir la participació i la coresponsabilitat de les persones joves en la presa de decisions, i fomentar al màxim els espais de trobada i de debat.  
  
L'article 4 de la Llei 15/2017 assenyala que, a més dels drets reconeguts en altres normes a les persones joves, com a grup demogràfic amb necessitats específiques, se'ls reconeix el dret a l'oci i el benestar, entre d'altres.  
Entre les funcions atribuïdes a l'Institut Valencià de la Joventut, l'article 7 de la dita Llei esmenta les de potenciar l'exercici d'activitats d'oci educatiu i facilitar-hi l'accés de tots els col·lectius, i l'article 42.3 considera que la Xarxa Valenciana d'Albergs Juvenils, les residències juvenils i els campaments són recursos i serveis per a la joventut.  
  
El títol II del Decret 86/2015, de 5 de juny, del Consell, estableix les normes relatives a les activitats de temps lliure infantil i juvenil, i el títol V, concretament els articles 61 i 63, detalla quins són els fins dels albergs i els campaments juvenils, respectivament.  
Entre les finalitats dels albergs i dels campaments juvenils, figura proporcionar les seues instal·lacions a entitats prestadores de serveis a la joventut per al compliment dels seus fins i objectius específics, com també oferir els serveis d'acampada als grups juvenils i les entitats que ho sol·liciten, i facilitar a la gent jove la pràctica d'activitats de caràcter cultural i recreatiu en aquestes instal·lacions.  
  
En virtut de tot això i en ús de les facultats que l'article 11 de la Llei 15/2017, de 10 de novembre, de la Generalitat, de polítiques integrals de joventut, confereix al director general de l'Institut Valencià de la Joventut, resolc:  
Fer pública la convocatòria de la campanya Viu Jove en la modalitat d'Oferta Concertada per a 2018 i 2019, d'acord amb les bases de l'annex I, i els models que s'inclouen com a annexos II, III, IV, V, VI, VII, VIII i IX a aquesta resolució.  
  
Contra la present resolució, que posa fi a la via administrativa, podrà interposar-se potestativament recurs de reposició davant del mateix òrgan que la va dictar, en el termini d'un mes comptador a partir de l'endemà de la seua publicació en el Diari Oficial de la Generalitat Valenciana (DOGV), o bé, directament, recurs contenciós administratiu davant del jutjat contenciós administratiu competent, en el termini de dos mesos comptadors a partir de l'endemà de la seua publicació en el DOGV. Tot això d'acord amb el que preveuen els articles 123 i 124 de la Llei 39/2015, de 1 d'octubre, del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, i sense perjudici que les persones interessades puguen interposar-hi qualsevol altre recurs que consideren oportú.  
  
València, 28 de desembre de 2017.- El director general de l'Institut Valencià de la Joventut: Jesús Martí Nadal.  
  
  
ANNEX I  
Bases de la convocatòria de la campanya Viu Jove en la modalitat d'Oferta Concertada per a 2018 i 2019  
  
1. Objecte de la convocatòria  
L'Institut Valencià de la Joventut ofereix l'ús de les instal·lacions juvenils, en la modalitat d'Oferta Concertada:  
1.1. Estades de primavera i estiu: de l'1 de maig de 2018 al 9 de setembre de 2018.  
1.2. Estades de tardor i hivern: del 10 de setembre de 2018 al 7 d'abril de 2019.  
  
2. Serveis que s'hi ofereixen  
2.1. Estades de primavera i estiu: de l'1 de maig al 9 de setembre de 2018:  
a) Del 15 de juny al 9 de setembre, a les instal·lacions de tipus alberg els serveis inclosos són els següents:  
- Allotjament en habitacions compartides (amb llençols)  
- Parament de menjador col·lectiu  
- Servei d'alimentació en pensió completa  
- Servei de socorrisme als albergs que disposen de piscina i en els períodes que estiga oberta.  
- Assegurança de responsabilitat civil i d'accidents  
b) De l'1 de maig al 23 de juny, a les instal·lacions de tipus campament els serveis que es poden oferir són els següents:  
- Allotjament en cabanes, refugi o tenda pròpia (matalassos i material divers d'acampada)  
- Parament de menjador col·lectiu (cal consultar en quins períodes)  
- Servei d'alimentació en pensió completa (cal consultar en quins períodes)  
- Assegurança de responsabilitat civil i d'accidents  
c) Del 24 de juny al 9 de setembre, a les instal·lacions de tipus campament els serveis que es poden oferir són els següents:  
  
- Allotjament en tendes o cabanes (tendes, matalassos i material divers d'acampada)  
- Parament de menjador col·lectiu  
- Servei d'alimentació en pensió completa  
- Servei de socorrisme als campaments que disposen de piscina i en els períodes que estiga oberta  
- Assegurança de responsabilitat civil i d'accidents  
2.2. Estades de tardor i hivern: del 10 de setembre de 2018 al 7 d'abril de 2019.  
a) A les instal·lacions de tipus alberg els serveis que s'ofereixen són els següents:  
- Allotjament en habitacions compartides (amb llençols)  
- Parament de menjador col·lectiu  
- Servei d'alimentació en pensió completa  
b) A les instal·lacions de tipus campament els serveis que es poden oferir són els següents:  
- Allotjament en cabanes, refugi o tenda propia (tendes, matalassos i material divers d'acampada)  
- Parament de menjador col·lectiu (cal consultar en quins períodes)  
- Servei d'alimentació en pensió completa (cal consultar en quins períodes)  
  
3. Beneficiaris  
3.1. Podran sol·licitar l'ús de les instal·lacions objecte de la present convocatòria les associacions juvenils, els grups escolars de Primària, Secundària, Batxillerat, cicles formatius, universitats, ajuntaments, clubs esportius i altres entitats públiques o privades, i també els grups de joves que organitzen activitats de temps lliure juvenil.  
  
3.2. El nombre de les places sol·licitades no podrà ser inferior a 15.  
3.3. Els participants (exclosos els monitors) tindran edats compreses entre els 7 i els 30 anys al començament de l'activitat. En el cas dels grups amb persones amb diversitat funcional, el límit d'edat es podrà incrementar fins als 35 anys.  
3.4. Cap participant no podrà romandre més de 15 nits de forma continuada a la mateixa instal·lació.  
  
  
4. Obligacions dels beneficiaris  
4.1. Complir els requisits que exigeix la normativa vigent en matèria de campaments, albergs i activitats, i també, si escau, les normes de règim intern de les instal·lacions.  
4.2. Constituir els equips d'animació amb el temps suficient perquè puguen elaborar el programa d'activitats que duran a terme durant l'estada a la instal·lació.  
4.3. Comptar amb una persona responsable adequada a les necessitats i a les característiques de cada grup. La persona responsable romandrà a la instal·lació al llarg de tots els dies de durada de l'activitat del grup i serà major d'edat.  
4.4. Complir els requisits de la normativa d'activitats juvenils i, en particular el Decret 86/2015, de 5 de juny, del Consell, quant a la composición dels equips d'animació, assenyalats en els articles 23 al 27.  
  
4.5. Per cada 12 participants o fracció, haurà d'haver-hi, com a mínim, una persona en possessió del certificat de Monitor/a de Temps Lliure Infantil i Juvenil o d'alguna de les titulacions, certificats o diplomes equivalents que s'indiquen en l'annex II del Decret 86/2015.  
  
4.6. La relació de l'equip d'animació s'haurà de trametre a l'IVAJ, en el model de l'annex IV, almenys un mes abans del començament de l'activitat, tot detallant-ne el nom, els cognoms i el tipus de certificat d'animador/a o de monitor/a que siga procedent.  
4.7. La relació dels participants es trametrà a l'IVAJ, en el model de l'annex V, almenys 15 dies naturals abans del començament de l'activitat, tot detallant-ne el nom, els cognoms i l'edat.  
4.8. L'IVAJ podrà, en qualsevol moment, requerir tant la documentació econòmica relativa a l'activitat, com també la que acredite les titulacions de l'equip d'animació i el programa que es durà a terme a la instal·lació.  
4.9. Quan en l'activitat participe un centre escolar i hi assistisca amb el seu professorat, no seran d'obligat compliment les bases 4.4 i 4.5, pel que fa a la titulació exigida per a qui dirigisca el grup i els monitors.  
4.10. Per a aconseguir la integració juvenil, que és un dels objectius d'aquest programa, es facilitarà que els grups -amb diversitat funcional o no- puguen compartir una mateixa instal·lació, tenint en compte que el total de grups amb diversitat funcional no podrà ocupar de forma simultània més del 30 % de les places d'una mateixa instal·lació. Si això passa, no se'ls podrà adjudicar l'estada en la instal·lació. Així doncs, aquesta circumstància haurà de constar en la sol·licitud, per la qual cosa s'haurà de marcar la casella «grup amb diversitat funcional».  
4.11. Efectuar el pagament dels serveis contractats d'acord amb el procediment i els terminis que indica la base 11 del present annex.  
4.12. Lliurar a la gerència de la instal·lació, en el moment d'incorporar-s'hi, la documentació següent:  
a) una llista completa de participants  
b) una còpia dels certificats de les titulacions de l'equip d'animació  
  
c) una còpia del programa que es durà a terme a la instal·lació.  
d) una còpia de l'imprés de reserva i dels justificants dels pagaments efectuats  
4.13. Disposar de la fitxa mèdica de cada participant, emplenada i firmada.  
4.14. Abonar els danys i els desperfectes que produïsquen a la instal·lació, d'acord amb la legislació vigent.  
4.15. Estendre acta, juntament amb la gerència de la instal·lació, dels serveis prestats i fer-hi constar el nombre d'assistents i el detall dels serveis extres que s'hi hagueren prestat.  
4.16. Fer constar, en tot el material imprés que es faça amb motiu de l'activitat, la col·laboració de l'Institut Valencià de la Joventut.  
  
4.17. L'incompliment de les obligacions anteriors, abans o durant l'activitat, podrà donar lloc a la no-realització i, fins i tot, a la suspensió de l'activitat en cas d'estar ja en marxa.  
4.18. L'IVAJ no es fa responsable dels actes ni de les omissions dels usuaris a la instal·lació.  
  
5. Períodes oferits  
5.1. En l'annex IX s'indiquen les dates concretes dels períodes que s'ofereixen.  
5.2. Les estades podran ser de:  
a) Caps de setmana. Són estades des del divendres fins al diumenge. Els torns començaran la vesprada del primer dia indicat i acabaran la vesprada de l'últim. El primer servei d'alimentació, si escau, serà el sopar del dia d'incorporació, i l'últim, el dinar del dia d'eixida.  
b) Períodes extraordinaris. Són períodes referits a ponts i a les vacances de Pasqua. Seran els descrits en l'annex IX. El primer servei d'alimentació, si escau, serà el sopar del dia d'incorporació, i l'últim, el dinar del dia d'eixida. Tindran una durada entre 3 i 5 nits.  
  
c) Setmanes d'estiu. Es tracta d'estades de diumenge a diumenge. Els torns començaran el matí del primer dia indicat i acabaran el matí de l'últim. El primer servei d'alimentació, si escau, serà el dinar del dia d'incorporació, i l'últim, el desdejuni del dia d'eixida. Es podran demanar fins a dues setmanes seguides. Les setmanes que no siguen reservades en la primera fase podran ser ocupades en jornades d'un o més dies.  
  
d) Dies. La resta de l'any, fora dels períodes anteriorment descrits, tindran una durada entre 1 i 15 nits.  
  
6. Sol·licituds  
6.1. Les sol·licituds es formalitzaran en un imprés normalitzat: l'annex II per a les estades de primavera-estiu, i l'annex III per a les estades de tardor-hivern.  
6.2. Per a qualsevol de les modalitats, les sol·licituds es presentaran al Registre Electrònic de l'IVAJ:  
Viu Jove, oferta concertada PRIMAVERA I ESTIU:  
http://www.gva.es/es/inicio/procedimientos'id\_proc=214&version=amp  
Viu Jove, oferta concertada TARDOR E HIVERN:  
http://www.gva.es/es/inicio/procedimientos'id\_proc=19591&version=amp  
a partir de l'endemà de la publicació de la present resolució en el DOGV.  
6.3. Per a les estades de PRIMAVERA I ESTIU. Una mateixa entitat només podrà presentar una sol·licitud, fins al 25 de gener. Amb les sol·licituds que excedisquen el dit nombre es procedirà d'acord amb el que dicta la base 9.2 de la present resolució.  
6.4. En el nombre de places sol·licitades s'inclouran les corresponents als membres de l'equip d'animació.  
  
7. Esmenes  
En els impresos de sol·licitud s'hauran d'emplenar tots els apartats. Quan les sol·licituds presentades no estiguen degudament i totalment emplenades, es requerirà les persones interessades perquè, en el termini de 10 dies comptadors a partir del moment de la notificació, esmenen o completen la documentació corresponent. En cas contrari, es considerarà que han desistit de la seua sol·licitud, després de la resolució prèvia que es dictarà en els termes que preveu l'article 21 de la Llei 39/2015, d'1 d'octubre, del procediment administratiu comú de les administracions públiques.  
  
8. Termini de presentació de sol·licituds  
Es podran presentar sol·licituds des de l'endemà de la publicació de la present resolució en el Diari Oficial de la Generalitat Valenciana i fins a un mes abans del començament de cada estada.  
  
9. Adjudicació i reserva de places  
9.1. Estades de primavera i estiu. Sol·licituds presentades fins al 25.01.2018  
a) Les sol·licituds presentades fins al 25.01.2018 es numeraran correlativament, per ordre d'entrada, tal com preveu la base 6.2  
b) Una vegada transcorregut el dit termini, es farà pública la llista de les sol·licituds rebudes, amb un número d'ordre assignat, a les seus de l'IVAJ a Alacant, rambla de Méndez Núñez, 41, 03576 Alacant, a Castelló, carrer dels Orfebres Santalínea, 2, 12627 € Castelló de la Plana, i a València, carrer de l'Hospital, 11, 46067 València, i també en el web de l'IVAJ, www.ivaj.gva.es, i s'obrirà un període de 10 dies hàbils per a presentar qualsevol al·legació. Les al·legacions s'entendran resoltes amb la publicació de la llista definitiva.  
c) La sol·licitud per la qual s'iniciarà l'adjudicació de torns i places en cada llista es determinarà per mitjà d'un sorteig públic que se celebrarà el 8 de febrer de 2018.  
d) L'adjudicació es farà per resolució del director general de l'IVAJ.  
  
9.2. Estades de primavera i estiu. Sol·licituds presentades a partir del 26.01.2018  
a) Les sol·licituds presentades a partir del 26.01.2018 es numeraran correlativament, per ordre d'entrada en el lloc i el mitjà que estableix la base 6.2.  
b) Per resolució del director general de l'IVAJ, s'adjudicaran els torns i les places.  
c) S'admetran sol·licituds fins a un mes abans de l'inici de l'estada.  
  
9.3. Estades de tardor i hivern.  
a) Les reserves s'adjudicaran per ordre d'entrada en el lloc i el mitjà que estableix la base 6.2.  
b) Es tramitaran exclusivament a través de la seu electrònica.  
c) S'admetran sol·licituds des de l'endemà de la publicació d'aquesta resolució fins a un mes abans de l'estada.  
  
10. Publicació i formalització de les adjudicacions  
10.1. Sol·licituds per a les estades de primavera i estiu, presentades fins al 25.01.2018  
a) La resolució del director general de l'IVAJ, amb l'adjudicació de places es publicarà en el DOGV, als efectes que preveuen els articles 42, 43 i 45 de la Llei 39/2015, d'1 d'octubre, del procediment administratiu comú de les administracions públiques. També es publicarà en el web de l'IVAJ www.ivaj.gva.es/va/oferta-concertada.  
b) Les entitats que resulten adjudicatàries rebran un document amb la liquidació dels pagaments que hauran de fer i els terminis establits a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
c) Les entitats adjudicatàries hauran de formalitzar la reserva en un termini màxim de 10 dies naturals comptats a partir de la publicació en el DOGV.  
d) Per tal de considerar que l'adjudicació de les places ha sigut formalitzada, l'entitat haurà d'efectuar un pagament de 10,00 - per plaça.  
10.2. Sol·licituds per a les estades de primavera i estiu, presentades a partir del 26.01.2018  
a) La resolució del director general de l'IVAJ, amb l'adjudicació de places, es notificarà telemàticament als efectes que preveu l'article 45 de la Llei 39/2015, d'1 d'octubre del procediment administratiu comú de les administracions públiques, i també en el web de l'IVAJ www.ivaj.gva.es/va/oferta-concertada.  
b) Les entitats que resulten adjudicatàries rebran un document amb la liquidació dels pagaments que hauran de fer i els terminis establerts a l'efecte, en què figurarà un número de reserva al qual s'haurà de fer referència en qualsevol comunicació amb l'IVAJ que tinga relació amb la present convocatòria.  
c) Les entitats adjudicatàries hauran de formalitzar la reserva en un termini de 10 dies naturals comptadors a partir de l'endemà de la publicació de l'adjudicació.  
d) Per tal de considerar que l'adjudicació de les places ha sigut formalitzada, l'entitat haurà d'efectuar un pagament de 10,00 - per plaça.  
10.3. Sol·licituds per a les estades de tardor i hivern:  
a) La resolució del director general de l'IVAJ, amb l'adjudicació de places, es realitzarà mitjançant notificació electrònica als efectes que preveu l'article 45 de la Llei 39/2015 d'1 d'octubre, del procediment administratiu comú de les administracions públiques.  
b) Les entitats adjudicatàries hauran de formalitzar la reserva en un termini de 10 dies naturals comptadors a partir de l'endemà de la publicació de l'adjudicació.  
c) Per tal de considerar que l'adjudicació de les places ha sigut formalitzada, l'entitat haurà d'efectuar un pagament:  
- En el cas d'estades en albergs, de 10,00 - per plaça.  
- En el cas d'estades en campaments, d'1,50 - per plaça i dia  
  
11. Procediment de pagament  
11.1. Sol·licituds per a les estades de primavera i estiu:  
a) Per formalitzar les adjudicacions, les entitats hauran de fer un primer pagament en concepte de reserva, i trametre a l'IVAJ una còpia del justificant bancari i també un exemplar signat del document a què es refereix la base 10:  
- En el cas d'estades en albergs, de 10,00 - per plaça.  
- En el cas d'estades en campaments, d'1,50 - per plaça i dia  
b) El pagament de la resta de l'import es farà en dos terminis: el primer correspondrà al 30 % de l'import total de les places adjudicades ?del qual es restarà la bestreta abonada en concepte de reserva- i el segon, al 70 % restant. Els justificants corresponents al primer dels pagaments hauran d'estar en poder de l'IVAJ un mes abans de la data de començament de l'activitat, i els corresponents al segon, 15 dies naturals abans de la dita data.  
c) En les reserves que es formalitzen amb menys de un mes d'antelació sobre la data de començament de l'activitat, s'enviarà a l'IVAJ, juntament amb l'imprés de reserva, el justificant del pagament del 30 % de l'import de les places adjudicades, i el segon pagament del 70 % restant, 15 dies naturals abans de la dita data.  
d) Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i els dies de començament i d'acabament de l'activitat.  
11.2. Sol·licituds per a les estades de tardor i hivern:  
a) Per formalitzar les adjudicacions, les entitats hauran de fer un primer pagament en concepte de reserva, en el termini de 7 dies naturals, i trametre a l'IVAJ una còpia del justificant bancari i també un exemplar signat del document a què es refereix la base 10:  
- En el cas d'estades en albergs, de 10,00 - per plaça.  
- En el cas d'estades en campaments, d'1,50 - per plaça i dia  
b) El pagament de la resta de l'import es farà almenys 15 dies naturals abans de la data de començament de l'activitat.  
c) Tots els justificants de pagament hauran d'indicar el número de reserva, el nom de l'organisme o entitat, el nom de la instal·lació, el nombre de places reservades i les dates de l'estada.  
11.3. Acabada l'estada a la instal·lació concedida, els beneficiaris hauran d'abonar les diferències, si n'hi havia, d'acord amb l'acta de prestació de serveis i de liquidació, i també els danys i els desperfectes que s'hi hagueren pogut ocasionar. L'entitat estarà obligada a liquidar la diferència en aqueix acte o en el termini màxim de 30 dies.  
  
11.4. Transcorregut el termini de sis mesos sense que se n'haguera efectuat el pagament, s'exigiran els deutes pendents mitjançant el procediment administratiu de constrenyiment.  
  
12. Aportació de documentació per les entitats o grups adjudicataris  
12.1. Per a les estades de primavera i estiu:  
a) Dins dels 10 dies naturals, comptadors a partir de l'endemà de la publicació o notificació de l'adjudicació de les places:  
- Resguard de l'ingrés de 10,00 - per plaça.  
- Imprés de la reserva, amb la liquidació dels pagaments a efectuar i els terminis establits.  
- Acreditació de la persona que subscriu la sol·licitud. Les persones podran autoritzar la consulta de les seues dades d'identitat, mitjançant el sistema de verificació i consulta de dades d'identitat, de conformitat amb el que es disposa en el Decret 165/2010, de 8 d'octubre, del Consell, pel qual s'estableixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic.  
Aquells que no atorguen dita autorització hauran d'aportar la copia confrontada del DNI.  
b) Fins a un mes abans del començament de l'activitat:  
- Relació dels integrants de l'equip d'animació.  
- Resguard del 30 % de l'import total de les places adjudicades, del qual es restarà la bestreta abonada en concepte de reserva.  
c) Fins a quinze dies naturals abans del començament de l'activitat:  
- Relació dels participants.  
- Resguard del 70 % de l'import total de les places adjudicades.  
12.2. Per a les estades de tardor i hivern:  
a) Dins dels 7 dies naturals, comptadors a partir de l'endemà de la publicació o notificació de l'adjudicació de les places:  
- Resguard de l'ingrés de 10,00 - per persona o d'1,50 - per persona i dia, segons corresponga.  
- Imprés de la reserva, amb la liquidació dels pagaments a efectuar i els terminis establerts.  
- Acreditació de la persona que subscriu la sol·licitud com a representant de l'entitat o grup sol·licitant.  
b) Quinze dies naturals abans del començament de l'estada:  
- Resguard del pagament de la totalitat de la reserva.  
- Relació dels integrants de l'equip d'animació.  
- Relació dels participants.  
12.3. L'efectivitat de la resolució d'adjudicació de places quedarà condicionada al compliment del que expressa l'apartat anterior. Si en els terminis indicats no es rebera a l'IVAJ la documentació requerida en l'apartat 12.1 i 12.2, es dictarà l'oportuna resolució, en la qual es declararà l'incompliment de les dites obligacions per part de les entitats o grups adjudicataris, i no originarà cap dret a la devolució de les quanties ja abonades. Les dites places es podran adjudicar a un altre grup o entitat.  
  
13. Tarifes  
13.1. Tarifa general: dirigida als beneficiaris indicats en la base 3 d'aquesta convocatòria.  
13.2. Tarifa especial: dirigida a ajuntaments, associacions juvenils, i també a altres associacions legalment constituïdes, que organitzen activitats sense afany de lucre.  
13.3. Els preus de les diferents tarifes s'indiquen en l'annex VIII.  
  
13.4. Els serveis extres prestats durant l'activitat es facturaran per separat i s'hauran d'abonar a la instal·lació corresponent.  
S'entenen per serveis extres els prestats a persones no incloses en les places adjudicades, o els serveis de dinar i sopar no inclosos en els dies de durada del torn, d'acord amb el que disposa la base 3 del present annex, i també altres serveis complementaris, com ara l'ús de sales o altres.  
  
14. Renúncies i terminis  
14.1. Renúncies  
a) La renúncia de places no implicarà la devolució de la quota abonada, tret dels casos que preveu la base 16.3.  
b) La renúncia total o parcial de places es farà sempre per escrit, tot utilitzant el model de renúncia de places (annex VII).  
c) En la renúncia s'haurà d'indicar clarament el número de reserva, el nom de l'entitat, el nom i el càrrec de qui la representa i un domicili a l'efecte de notificacions, el nom de la instal·lació i el període reservat, i també el nombre de places a què es renuncia.  
14.2. Terminis  
a) Estades de primavera i estiu:  
- Si la renúncia es presenta abans de finalitzar el termini de formalització de la reserva, no s'hi aplicarà cap penalització.  
- Si la renúncia es presenta una vegada acabat el termini de formalització de la reserva, però fins a un mes natural abans del començament de l'activitat, hi haurà una penalització de 10,00 - per plaça.  
- Si la renúncia es presenta en un termini comprés entre un mes i 15 dies naturals abans del començament de l'activitat, la penalització serà del 30 % de l'import de la plaça.  
- Si la renúncia es presenta amb menys de 15 dies naturals abans del començament de l'activitat, la penalització serà del 100 % de l'import de la plaça.  
b) Estades de tardor i hivern:  
- Si la renúncia es presenta abans d'acabar el termini de formalització de la reserva, no s'hi aplicarà cap penalització.  
- En campaments:  
- Si la renúncia es presenta amb més de 60 dies naturals d'antelació, 1,00 - per persona i dia  
- Si la renúncia es presenta fins a un mes d'antelació, 1,50 - per persona i dia.  
- En albergs:  
- Si la renúncia es presenta amb més de 60 dies naturals d'antelació, 6,00 - per persona.  
- Si la renúncia es presenta fins a un mes d'antelació, 10,00 - per persona.  
c) En ambdues modalitats d'estades, la no comunicació de la renúncia implicarà la penalització del 100 % de l'import abonat fins al moment.  
  
15. Sol·licitud de devolució de pagaments  
15.1. La sol·licitud de devolució de pagaments es farà sempre per escrit, utilitzant el model de sol·licitud de devolució de quota (annex VI), i es presentarà als llocs i mitjans que estableix la base 6.2 d'aquesta resolució. En la sol·licitud de devolució dels pagaments s'haurà d'indicar clarament el número de reserva, el nom de l'entitat, el nom i el càrrec de qui la representa i un domicili a l'efecte de notificacions, el nom de la instal·lació i el període reservat, i també el nombre de places a què es renuncia i per a les quals es sol·licita la devolució, i els motius al·legats. A la sol·licitud s'incorporaran, a més a més, els justificants que acrediten els motius al·legats, les dades bancàries i els justificants de pagament.  
15.2. L'IVAJ procedirà a la devolució de l'import que corresponga quan, per causa sobrevinguda posterior a la formalització de l'adjudicació i no imputable a la persona interessada, no es faça l'activitat o no s'utilitze el servei i això s'acredite mitjançant document fefaent. A tal efecte, es consideraran o s'assimilaran a causa no imputable a la persona interessada els supòsits següents:  
a) Malaltia que li impedisca l'assistència a l'activitat, degudament justificada mitjançant un certificat mèdic oficial, emplenat i signat, o un informe hospitalari.  
b) Malaltia o mort d'un familiar de fins al segon grau de consanguinitat o afinitat, degudament justificada mitjançant un certificat mèdic oficial emplenat i signat.  
c) Suspensió de l'activitat per part de l'IVAJ.  
d) Altres causes de força major, degudament justificades. A l'efecte de la present convocatòria i pel que fa a possibles devolucions, no s'assimilarà a causa de força major el fet que no s'acomplisquen les previsions d'ocupació fetes per les entitats sol·licitants.  
  
15.3. En qualsevol cas, les causes que apareixen en els supòsits anteriors s'hauran de referir únicament i exclusivament als participants relacionats en els annexos IV i V. Posat cas que aquestes llistes no s'hagueren lliurat a l'IVAJ, no es tindran en compte els motius exposats per a la sol·licitud de devolució de quotes.  
  
16. Possibilitat de variació del programa de l'oferta  
16.1. L'IVAJ es reserva el dret de modificar el programa de l'Oferta Concertada i d'adaptar-lo a la demana o a l'interés públic.  
16.2. A més, s'hi podran incorporar nous períodes, com també suspendre'n alguns, si circumstàncies de qualsevol tipus impedeixen el normal desenvolupament de les estades.  
16.3. En cas de modificació o de suspensió d'alguna de les activitats previstes quan ja s'haguera produït l'adjudicació de places, s'oferirà, als sol·licitants afectats, la possibilitat d'accedir a una altra instal·lació de característiques semblants o la devolució de les quantitats ingressades a compte. La dita modificació es comunicarà per mitjà d'un anunci publicat en els taulers de les seus de l'IVAJ, a Alacant, rambla Méndez Núñez, 41, 03456 Alacant; a Castelló, carrer Orfebres Santalínea, 2, 12895-Castelló de la Plana, i a València, carrer Hospital, 11, 46783 València. També es publicarà en el web de l'IVAJ, www.ivaj.gva.es.  
  
16.4. L'Institut Valencià de la Joventut dictarà totes les instruccions que siguen necessàries per al desplegament de la present resolució.  
  
17. Acceptació de les bases  
La participació en la present convocatòria implica l'acceptació de les bases que la regulen.  
  
  
  
  
  
ANNEX VIII  
Tarifes  
  
ALLOTJAMENT EN PENSIÓ COMPLETA PER  
PERSONA I DIA PRIMAVERA-ESTIU TARDOR-HIVERN  
 Tarifa general Tarifa especial Tarifa general Tarifa especial  
Allotjament en albergs 19,00 - 16,50 - 17,00 - 14,50 -  
Allotjament en albergs en períodes extraordinaris 20,00 - 17,50 - 18,00 - 15,50 -  
Allotjament en cabanes, en campaments 16,00 - 14,00 - 14,50 - 12,50 -  
Allotjament en cabanes, en campaments, en períodes extraordinaris 17,00 - 15,00 - 15,50 - 13,50 -  
Allotjament en tendes, en campaments (\*) 15,00 - 13,00 - 13,50 - 11,50 -  
Allotjament en tendes, en campaments, en períodes extraordinaris (\*) 16,00 - 14,00 - 14,50 - 12,50 -  
  
  
(\*) Hi ha estades que han de ser en tendes pròpies (consultar en annex IX)  
  
  
TARIFES SENSE SERVEI D'ALIMENTACIÓ PER DIA TARDOR-HIVERN  
 Tarifa general Tarifa especial  
Preu mínim per grup (\*) 80,00 - 70,00 -  
Allotjament en tenda pròpia, per persona 3,00 - 2,00 -  
Allotjament en cabanes, per cabana 34,00 - 25,00 -  
Allotjament en refugi, per persona 6,00 - 5,00 -  
  
  
(\*) Als campaments, s'hi abonarà un preu mínim, per ocupació, amb independència del tipus d'allotjament que sol·liciten  
  
  
  
\* \* \* \* \*  
  
  
  
ANEXO VIII  
Tarifas  
  
ALOJAMIENTO EN PENSIÓN COMPLETA POR  
PERSONA Y DÍA PRIMAVERA-VERANO OTOÑO-INVIERNO  
 Tarifa general Tarifa especial Tarifa general Tarifa especial  
Alojamiento en albergues 19,00 - 16,50 - 17,00 - 14,50 -  
Alojamiento en albergues en períodos extraordinarios 20,00 - 17,50 - 18,00 - 15,50 -  
Alojamiento en cabañas, en campamentos 16,00 - 14,00 - 14,50 - 12,50 -  
Alojamiento en cabañas, en campamentos, en períodos extraordinarios 17,00 - 15,00 - 15,50 - 13,50 -  
Alojamiiento en tiendas, en campamentos (\*) 15,00 - 13,00 - 13,50 - 11,50 -  
Alojamiento en tiendas, en campamentos, en períodos extraordinarios (\*) 16,00 - 14,00 - 14,50 - 12,50 -  
  
  
(\*) Has estancias que el alojamiento será en tiendas propias (consultar el anexo IX)  
  
  
ALOJAMIENTO SIN SERVICIO DE ALIMENTACIÓN, POR DÍA OTOÑO-INVIERNO  
 Tarifa general Tarifa especial  
Precio mínimo por grupo (\*) 80,00 - 70,00 -  
Alojamiento en tienda propia, por persona 3,00 - 2,00 -  
Alojamiento en cabañas, por cabaña 34,00 - 25,00 -  
Alojamiento en refugio, por persona 6,00 - 5,00 -  
  
  
(\*) En los campamentos, se abonará un precio mínimo, por ocupación, con independencia del tipo de alojamiento que soliciten  
  
ANNEX IX / ANEXO IX  
Períodes d'estades / períodos de estancias  
  
ALBERG JUVENIL TORRE D'ALBORACHE (ALBORACHE)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 72.65.0305-19.28.0194 Dies / Días 60  
P-E 47.26.3829-62.83.2602 Setmanes d'estiu/Semanas de verano 60  
P-E 69.08.1181-99.74.8736 Setmanes d'estiu/Semanas de verano 25  
P-E 63.51.8160-77.40.0333 Setmanes d'estiu/Semanas de verano 30  
P-E 41.97.2530-11.91.9506 Setmanes d'estiu/Semanas de verano 50  
P-E 15.70.7359-62.07.3352 Setmanes d'estiu/Semanas de verano 60  
T-H 10.75.1678-98.01.4435 Cap de setmana/Fin de semana 60  
T-H 89.48.2754-36.67.0253 Períodes extraordinaris/Periodos extraordinarios 60  
T-H 88.12.8672-74.13.1095 Cap de setmana/Fin de semana 60  
T-H 98.18.5093-05.61.2657 Períodes extraordinaris/Periodos extraordinarios 60  
T-H 73.19.6779-49.04.7210 Cap de setmana/Fin de semana 60  
T-H 33.09.4460-13.91.7904 Períodes extraordinaris/Periodos extraordinarios 60  
T-H 91.49.2355-82.74.4973 Cap de setmana/Fin de semana 60  
T-H 21.12.9196-44.23.1066 Cap de setmana/Fin de semana 60  
T-H 39.49.3781-16.84.8495 Cap de setmana/Fin de semana 60  
  
  
  
ALBERG JUVENIL MAR I VENT (PILES)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 87.32.7387-50.66.8438 Dies / Días 70  
P-E 71.19.5436-35.70.9852 Setmanes d'estiu/Semanas de verano 70  
P-E 19.14.8887-84.54.3959 Dies / Días 40  
P-E 38.28.4408-89.21.9010 Setmanes d'estiu/Semanas de verano 40  
P-E 43.49.6093-33.83.7135 Setmanes d'estiu/Semanas de verano 40  
T-H 66.86.9956-61.90.2197 Dies / Días 40  
T-H 41.16.7431-11.70.9579 Cap de setmana/Fin de semana 70  
T-H 09.28.6516-98.35.8074 Períodes extraordinaris/Periodos extraordinarios 40  
T-H 67.38.2537-91.68.5964 Cap de setmana/Fin de semana 70  
T-H 79.36.1947-69.72.6084 Períodes extraordinaris/Periodos extraordinarios 70  
T-H 84.99.3362-05.55.7008 Cap de setmana/Fin de semana 70  
  
  
  
ALBERG-RESIDÈNCIA JUVENIL SANT CRIST DEL MAR (BENICARLÓ)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 39.75.6196-96.11.7981 Dies / Días 20  
P-E 35.94.8841-47.03.9869 Setmanes d'estiu/Semanas de verano 20  
P-E 48.25.7626-87.55.5233 Dies / Días 50  
P-E 53.82.5456-08.37.0127 Setmanes d'estiu/Semanas de verano 50  
T-H 08.10.1202-43.00.8871 Cap de setmana/Fin de semana 20  
T-H 04.70.2677-58.45.9458 Períodes extraordinaris/Periodos extraordinarios 20  
T-H 43.81.3333-90.83.8768 Cap de setmana/Fin de semana 20  
T-H 52.34.2826-56.99.8862 Períodes extraordinaris/Periodos extraordinarios 20  
T-H 76.93.0032-84.44.4256 Cap de setmana/Fin de semana 20  
T-H 92.64.4282-35.57.8802 Períodes extraordinaris/Periodos extraordinarios 20  
T-H 92.04.1708-85.59.6235 Cap de setmana/Fin de semana 20  
T-H 01.42.8175-15.40.3454 Cap de setmana/Fin de semana 20  
T-H 99.96.0075-61.08.2566 Cap de setmana/Fin de semana 20  
  
  
  
ALBERG JUVENIL ARGENTINA (BENICÀSSIM)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 30.26.4797-58.17.8622 Dies / Días 30  
P-E 45.10.8265-52.72.9067 Setmanes d'estiu/Semanas de verano 60  
P-E 11.66.1281-71.36.6056 Setmanes d'estiu/Semanas de verano 50  
P-E 07.80.6448-28.40.2592 Setmanes d'estiu/Semanas de verano 20  
P-E 63.34.8885-14.00.3004 Dies / Días 30  
P-E 99.96.1556-93.58.5890 Setmanes d'estiu/Semanas de verano 40  
P-E 59.09.2534-90.97.8588 Setmanes d'estiu/Semanas de verano 60  
T-H 66.09.7629-81.22.9119 Dies / Días 60  
T-H 55.66.5305-58.44.8840 Cap de setmana/Fin de semana 60  
T-H 76.53.7208-04.97.7695 Períodes extraordinaris/Periodos extraordinarios 40  
T-H 13.19.1468-79.15.6783 Cap de setmana/Fin de semana 60  
T-H 44.54.9418-49.62.2925 Períodes extraordinaris/Periodos extraordinarios 60  
T-H 29.85.8002-48.04.1120 Cap de setmana/Fin de semana 60  
T-H 74.06.0864-11.98.2684 Períodes extraordinaris/Periodos extraordinarios 60  
T-H 60.13.5095-67.19.5795 Cap de setmana/Fin de semana 60  
T-H 73.12.0882-85.48.8758 Cap de setmana/Fin de semana 60  
T-H 41.62.5720-94.97.9913 Cap de setmana/Fin de semana 60  
  
  
  
ALBERG JUVENIL LA MARINA (MORAIRA-TEULADA)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 16.22.0584-42.09.5485 Dies / Días 40  
P-E 43.00.0712-18.66.9536 Setmanes d'estiu/Semanas de verano 40  
P-E 63.56.1798-13.50.2349 Dies / Días 60  
P-E 94.25.8110-14.72.1598 Setmanes d'estiu/Semanas de verano 60  
P-E 52.74.5847-40.81.6573 Setmanes d'estiu/Semanas de verano 60  
T-H 80.28.1524-32.51.7972 Dies / Días 60  
T-H 08.68.3969-96.33.0243 Cap de setmana/Fin de semana 60  
T-H 78.77.6479-30.43.1122 Períodes extraordinaris/Periodos extraordinarios 40  
T-H 72.34.7668-24.56.5306 Cap de setmana/Fin de semana 60  
T-H 76.89.2905-92.77.8410 Períodes extraordinaris/Periodos extraordinarios 60  
T-H 17.96.2068-74.20.6974 Dies / Días 60  
T-H 17.19.2256-89.44.9190 Períodes extraordinaris/Periodos extraordinarios 30  
T-H 99.31.6270-78.95.3066 Cap de setmana/Fin de semana 60  
T-H 42.47.6405-06.20.1380 Cap de setmana/Fin de semana 60  
  
  
ALBERG JUVENIL BIAR (BIAR)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 45.72.3940-18.54.7061 Setmanes d'estiu/Semanas de verano 50  
P-E 89.88.6175-64.91.5679 Setmanes d'estiu/Semanas de verano 90  
T-H 30.64.0868-70.84.3507 Cap de setmana/Fin de semana 90  
T-H 02.91.1534-64.74.3253 Períodes extraordinaris/Periodos extraordinarios 90  
T-H 71.05.8023-35.63.2193 Cap de setmana/Fin de semana 90  
T-H 93.50.1915-26.78.1349 Períodes extraordinaris/Periodos extraordinarios 90  
T-H 86.67.1776-05.44.4584 Períodes extraordinaris/Periodos extraordinarios 90  
T-H 29.56.3119-62.39.7239 Cap de setmana/Fin de semana 60  
T-H 45.53.7444-71.85.9609 Cap de setmana/Fin de semana 60  
  
  
  
ALBERG-RESIDÈNCIA LA FLORIDA (ALACANT)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 76.88.4234-46.36.5449 Dies / Días 60  
P-E 81.05.3979-99.29.8005 Setmanes d'estiu/Semanas de verano 60  
T-H 16.61.9777-09.87.7516 Dies / Días 60  
T-H 72.04.9404-66.95.1370 Cap de setmana/Fin de semana 60  
T-H 06.91.2583-05.15.5760 Períodes extraordinaris/Periodos extraordinarios 60  
T-H 85.71.4576-13.59.9252 Cap de setmana/Fin de semana 60  
T-H 04.99.6995-85.00.2707 Períodes extraordinaris/Periodos extraordinarios 60  
T-H 60.22.6002-34.68.5551 Cap de setmana/Fin de semana 60  
T-H 39.12.3636-43.19.9690 Períodes extraordinaris/Periodos extraordinarios 60  
T-H 42.40.7139-95.01.1940 Cap de setmana/Fin de semana 60  
T-H 67.27.0712-06.14.2904 Cap de setmana/Fin de semana 60  
T-H 82.01.2084-34.14.3206 Cap de setmana/Fin de semana 60  
  
  
  
ALBERG-RESIDÈNCIA JUVENIL MARE DE DÉU DEL LLEDÓ (CASTELLÓ)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS  
P-E 60.84.8410-09.05.7199 Setmanes d'estiu/Semanas de verano 90  
  
  
  
CAMPAMENT JUVENIL JAUME I (ALCOSSEBRE / ALCOCÉBER)  
TIPUS D'ESTADA /   
TIPOS DE ESTANCIA DATES / FECHAS PERÍODES / PERÍODOS PLACES /   
PLAZAS ALIMENTACIÓ / ALIMENTACIÓN PLACES / PLAZAS  
P-E Tendes pròpies / Tiendas propias 86.29.7509-52.47.7750 Dies / Días SÍ 250  
P-E Tendes /Tiendas 22.63.7372-43.35.5588 Semanes d'estiu /   
Semanas de verano SÍ 250  
T-H Tendes pròpies / Tiendas propias 09.73.4515-71.58.9790 Dies / Días SÍ 250  
T-H Tendes pròpies / Tiendas propias 64.24.6144-39.60.1060 Períodes extraordinaris / Periodos extraordinarios SÍ 250  
T-H Tendes pròpies / Tiendas propias 42.19.1513-89.13.4523 Dies / Días SÍ 250  
T-H Tendes pròpies / Tiendas propias 38.59.2357-96.92.8685 Períodes extraordinaris / Periodos extraordinarios SÍ 250  
T-H Tendes pròpies / Tiendas propias 20.57.4518-90.07.7112 Dies / Días SÍ 250  
T-H Tendes pròpies / Tiendas propias 80.33.1020-06.90.5809 Períodes extraordinaris / Periodos extraordinarios SÍ 250  
T-H Tendes pròpies / Tiendas propias 22.69.3917-73.32.7676 Dies / Días SÍ 250  
T-H Tendes pròpies / Tiendas propias 18.01.4698-17.58.1667 Dies / Días SÍ 250  
  
  
  
CAMPAMENT JUVENIL JAUME I (ALCOSSEBRE / ALCOCÉBER)  
TIPUS D'ESTADA  
TIPO DE ESTANCIA TIPUS ALLOTJAMENT  
TIPO DE ALOJAMIENTO DATES/ FECHAS PERÍODES/PERIODOS ALIMENTACIÓ  
ALIMENTACIÓN PLACES  
PLAZAS  
P-E Cabanes / Cabañas 59.79.2405-39.59.5163 Dies / Días SÍ 125  
P-E Cabanes / Cabañas 28.74.4170-64.50.3836 Semanes d'estiu  
Semanas de verano SÍ 125  
P-E Cabanes / Cabañas 12.45.8875-54.80.8459 Semanes d'estiu  
Semanas de verano SÍ 75  
P-E Cabanes / Cabañas 19.20.0959-56.48.7602 Semanes d'estiu  
Semanas de verano SÍ 125  
T-H Cabanes / Cabañas 75.90.5017-11.96.3461 Dies / Días SÍ 125  
T-H Cabanes / Cabañas 10.99.4095-71.56.8702 Períodes extraordinaris  
Periodos extraordinarios SÍ 125  
T-H Cabanes / Cabañas 17.04.8585-43.95.7011 Dies / Días SÍ 125  
T-H Cabanes / Cabañas 49.05.5592-70.13.2676 Períodes extraordinaris  
Periodos extraordinarios SÍ 125  
T-H Cabanes / Cabañas 21.64.0928-50.31.6419 Dies / Días SÍ 125  
T-H Cabanes / Cabañas 54.76.3611-06.78.9823 Períodes extraordinaris  
Periodos extraordinarios SÍ 125  
T-H Cabanes / Cabañas 58.50.3916-39.48.6118 Dies / Días SÍ 125  
T-H Cabanes / Cabañas 06.58.1391-66.96.0777 Dies / Días SÍ 125  
  
  
  
CAMPAMENT JUVENIL NAVALÓN (NAVALÓN)  
TIPUS D'ESTADA  
TIPO DE ESTANCIA TIPUS ALLOTJAMENT  
TIPO DE ALOJAMIENTO DATES  
FECHAS PERÍODES/PERIODOS ALIMENTACIÓ  
ALIMENTACIÓN PLACES  
PLAZAS  
P-E Tendes pròpies / Tiendas propias 90.96.4586-51.99.1657 Dies / Días NO 250  
P-E Tendes / tiendas 20.30.6682-66.17.9986 Semanes d'estiu  
Semanas de verano SÍ 250  
T-H Tendes pròpies / Tiendas propias 58.54.5543-71.78.9250 Dies / Días NO 250  
T-H Tendes pròpies / Tiendas propias 22.30.0134-23.83.8833 Períodes extraordinaris  
Periodos extraordinarios NO 250  
T-H Tendes pròpies / Tiendas propias 30.66.6456-59.21.5744 Dies / Días NO 250  
T-H Tendes pròpies / Tiendas propias 20.94.2288-42.44.3639 Períodes extraordinaris  
Periodos extraordinarios NO 250  
T-H Tendes pròpies / Tiendas propias 03.27.6319-70.94.7327 Dies / Días NO 250  
T-H Tendes pròpies / Tiendas propias 84.49.2902-73.81.3461 Períodes extraordinaris  
Periodos extraordinarios NO 250  
T-H Tendes pròpies / Tiendas propias 70.53.1549-20.40.2313 Dies / Días NO 250  
T-H Tendes pròpies / Tiendas propias 80.60.5037-88.93.7282 Dies / Días NO 250